Yliopistojen taloudellisia vaikutuksia arvioi skotlantilainen konsulttiyhtiö, jonka mukaan yliopistoihin sijoitettu euro tuottaa keskimäärin 5,26 euroa Suomen talouteen.

Yliopistollisen koulutuksen ja tutkimuksen rahoitus on kannattava investointi, on tapana sanoa ainakin juhlapuheissa. Nyt on myös laskettu, kuinka kannattava se on.

Tuoreen selvityksen mukaan Suomen yliopistot tuovat kansantalouteen 14,2 miljardia euroa vuodessa ja työllistävät suoraan tai välillisesti yli 130 000 ihmistä.